Jobe e ne e le monna yo o humileng. Kwantle ga gouta, o ne a na le dinku di le 7 000, dikamela di le 3 000, diesela tse di namagadi di le 500, metlhape ya dikgomo e le 1 000 le setlhopha se segolo thata sa batlhanka. (Jobe 1:3) Mme le fa go ntse jalo, Jobe o ne a ikanya Jehofa, e seng dikhumo. O ne a akanya jaana: “Fa ke dirile gouta tsholofelo ya me, mme ka raya gouta e e itshekileng ka re: ‘O boikanyo jwa me; fa ke itumetse ka gobo khumo ya me e le kgolo, le ka gobo seatla sa me se bapetse thata . . . . , moo le gone e ne e tlaa nna boikepo jwa go bediwa ke baatlhodi; gonne ke tlaa bo ke akeditse Modimo o o kwa godimo.” (Jobe 31:24-28) Le rona jaaka Jobe, re tshwanetse ra tseela go nna le botsalano jo bo gaufi le Jehofa Modimo kwa godimo go gaisa dilo tse di bonalang.